title: "F-Droid"
text: "F-Droid es en alternatiif App Store fuar dit Bidreftsysteem Android. Senerlig es bi F-Droid, dat ofiziel en \u00fcs Standard bluat frii Software iin \u00f6n di Oflaag (Repository) braacht en \u00f6nb\u00f6\u00f6ren uur mut, wat ee\u0111er di GNU GPL of di Apache-Lizenz maaket sen. Di Kwelcode fan ark App mut iipen wiis.  \nArk App uur ee\u0111erluket. Dat em dit uk \u00fcs User weet, uur di apk-Daatei, wat em fo ken ek fan di Maaker man fan F-Droid \u00f6nerskrewen. Ark jen diar wat diarme bigen ken, ken bi sin App \"\u00d6ner di Klap\" luki.\n\nBi F-Droid giar dit om Transparens en Seekerhair. Wan en App dach Rekl\u0101mi maaket of spioniari k\u00fcr, da stuunt dit diarbi, en da t\u00f6rt em di App jaa ek nem.\n\nWan em fuar Apps fan di Google Play Store en Konto n\u00f6\u00f6rig heer, wat Google Forloof d\u0113r en luki twert d\u00f6\u00f6r dit Tilefoon of Tablet es dit bi FDroid ek n\u00f6\u00f6rig. Em ken anonym Software fo.\n\nF-Droid skriift man dach me, hur aaft en App dialleeren uur, en hok d\u00f6 uk Biskiir, wan ja olter aaft ofst\u00f6rt, dit meent, dat ja ek rocht laap. Diit es man fuar di Statistik en diarfuar, dat em ek t\u00f6 aaft Skramel fair en h\u00f6m diaraur \u0101rigi mut.\n\nCustom-ROM\nCustom-ROM (Ain maaket Read only memory) sen alternatiif Bidreftssysteemi (OS=Operating System) sa \u00fcs Copperhead OS, Replicant, Fairphone Open of Shift-OS. Des haa uk FDroid \"\u00f6n Buurt\".\n\nHur'ling dit giar\n\nApps dialleer  \nS\u00f6ner App ken em online iinluki en sjuk wat em haa wel. Da leert em di apk-Daatei dial en instaliaret des.\n\nEn bet muar Komfort heer em me di F-Droid-App: Di App leert dial en instaliaret metjens. Em fair da uk Biskiir, wan dit en nii Wersioon fan en App jeft.\n\nAaftinoch uur uk ialer Wersioonen fan Apps \u00f6nb\u00f6\u00f6ren, wan em diarme beeter reer k\u00fcr of en Giraat ek di j\u00fcngst Wersioon fan Bidreftssysteem heer.\n\nHur'ling Apps iin \u00f6n di offiziel Oflaag kum  \nArk'jen mut en App fuarslaa, wan di me Open Source en GNU-Litsens t\u00f6 fo es. Apps, wat Rekl\u0101mi maaki of di N\u00fcter f\u00f6ligi (\"tracki\") uur sa biskrewen.. Diaraurhen uur Tests fuar di Seekerhair maaket jer dat dit online \u00f6nb\u00f6\u00f6ren uur.\n\nLuki uk jir\n https://f-droid.org/de/\n\nFutnooten\n\nApps fuar Android"